Document ID: 32014R1191

IZVEDBENA UREDBA KOMISIJE (EU) št. 1191/2014
z dne 30. oktobra 2014
o določitvi oblike in načina predložitve poročil iz člena 19 Uredbe (EU) št. 517/2014 Evropskega parlamenta in Sveta o fluoriranih toplogrednih plinih
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (1) ter zlasti člena 19(7) Uredbe,
ob upoštevanju naslednjega:
(1)
V Uredbi Komisije (ES) št. 1493/2007 (2) je določena oblika poročila, ki ga morajo predložiti proizvajalci, uvozniki in izvozniki določenih fluoriranih toplogrednih plinov v skladu z Uredbo (ES) št. 842/2006 Evropskega parlamenta in Sveta (3). Uredba (ES) št. 842/2006 je bila razveljavljena z Uredbo (EU) št. 517/2014. V členu 19 Uredbe (EU) št. 517/2014 so določene nove obveznosti poročanja v zvezi s proizvodnjo, uvozom, izvozom, uporabo kot surovina in uničenjem snovi iz prilog I in II k Uredbi (EU) št. 517/2014. Zato mora ta uredba nadomestiti Uredbo (ES) št. 1493/2007.
(2)
Da bi se zagotovili enotnost in usklajenost pri zbiranju podatkov ter omejila upravna obremenitev, morajo podjetja zahtevane informacije iz člena 19 Uredbe (EU) št. 517/2014 predložiti prek orodja za elektronsko poročanje Evropske agencije za okolje, ki vključuje ustrezne obrazce za njihove posamezne dejavnosti in je na voljo na spletišču Evropske komisije.
(3)
Prostovoljno predloženi podatki o količinah flouriranih ogljikovodikov (v nadaljnjem besedilu: HFC), izvoženih v opremi, ki je v ta namen proizvedena v EU, sicer niso relevantni za referenčno vrednost in izračun kvot, so pa lahko uporabni za spremljanje gospodarskih učinkov zmanjšanja količin HFC, danih na trg.
(4)
Ukrepi iz te uredbe so v skladu z mnenjem odbora, ustanovljenega s členom 24(1) Uredbe (ES) št. 517/2014 -
SPREJELA NASLEDNJO UREDBO:
Člen 1
Zahtevana poročila iz člena 19 Uredbe (EU) št. 517/2014 se predložijo po elektronski poti z uporabo orodja za poročanje, ki temelji na obliki iz priloge k tej uredbi in je v ta namen na voljo na spletišču Komisije.
Člen 2
Uredba (ES) št. 1493/2007 se razveljavi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah.
V Bruslju, 30. oktobra 2014

Labels: 12
3
20